b'\n_START_ARTICLE_\nSlovenska opera\n_START_PARAGRAPH_\nOpera je gledali\xc5\xa1ko-glasbeno delo, ki zdru\xc5\xbeuje glasbeno, plesno in likovno umetnost. Na obmo\xc4\x8dju Slovenije so se izvirne opere pojavile v drugi polovici 18. stoletja. Leta 1780 je Jakob Zupan napisal prvo slovensko opero Belin na besedilo Janeza Damascena Deva.\n_START_SECTION_\nSlovenska opera v svetu\n_START_PARAGRAPH_\nIzven Slovenije je bilo uprizorjenih pet oper. Ve\xc4\x8dina je bila uprizorjena v dr\xc5\xbeavah \xc4\x8dlanicah biv\xc5\xa1e Jugoslavije (Parmova Ksenija, \xc5\xa0varova Veronika Deseni\xc5\xa1ka, Kozinov Ekvinokcij in Merkujev Ka\xc4\x8dji pastir), Foersterjevega Gorenjskega slav\xc4\x8dka pa so prikazali tudi v Brnu, Clevelandu in Olomoucu. Na\xc5\xa1tetim izvedbam so se pridru\xc5\xbeila \xc5\xa1e dela Jurija Mihevca, Franca Pollinija, Mihovila Logarja, Franca Serafina Vilharja, Vinka Globokarja, Avgusta Ipavca (Zlatorog), Johna Ivanuscha (Turja\xc5\xa1ka Rozamunda). Mednarodno so bili uspe\xc5\xa1nej\xc5\xa1i glasbeniki v ljubljanskem opernem ansamblu. Na Nizozemskem so uspeli z mednarodnim gostovanjem in zelo uspe\xc5\xa1nim nastopom v Parizu. Leta 1957 so dobili tudi Philipsovo nagrado za najbolj\xc5\xa1i posnetek leta (Sergej Prokofjev: Zaljubljen v tri oran\xc5\xbee).'